আমাদের মতো স্বল্পোন্নত বা উন্নয়নশীল দেশের পর্যায়ে উন্নীত হওয়ার দেশে একটি দল নির্বাচনকালীন যেসব প্রতিশ্রুতি দিয়ে ক্ষমতাসীন হয়, পরবর্তী সময়ে দেখা যায়, ক্ষমতাসীন থাকাবস্থায় তাদের পক্ষে বেশির ভাগ প্রতিশ্রুতিই পূরণ সম্ভব হয় না। এ কারণে দেখা যায় একটি মেয়াদে ক্ষমতাসীন থাকাবস্থায় ক্ষমতার শেষ প্রান্তে দলটির জনপ্রিয়তা ব্যাপক লোপ পায়। বাস্তবতার নিরিখে এটি যে নির্মম সত্য, আমাদের দেশের ক্ষমতাসীনেরা কখনো এটিকে মেনে নিয়ে সুষ্ঠু নির্বাচন অনুষ্ঠানে উদ্যোগী হয় না।